Semenanjung Bengkoka

Semenanjung Bengkoka ialah semenanjung di utara negeri Sabah, Malaysia. Ia terdiri dari kawasan pesisir dengan kawasan berpaya. Semenanjung ini juga merupakan kawasan di mana Laut China Selatan bertemu dengan Laut Sulu.

 Geologi 
Semenanjung ini terbentuk sejak zaman Oligosen dengan pelbagai bahan seperti batu pasir, batu lumpur,  konglomerat, lignit dengan batu kapur yang kecil serta tuf.

 Iklim dan kepelbagaian biologi 
Kawasan di semenanjung pada umumnya menerima curahan hujan tahunan rata-rata antara 2,000 milimeter hingga 2,500 milimeter. Di Semenanjung Bengkoka terdapat Hutan Simpan Tambalugu di mana beberapa mamalia termasuk muntiacus  serta babi hutan dapat dijumpai di kawasan itu.  Ia tergolong dengan Semenanjung Kudat,  sebahagian dari Taman Laut Tun Mustapha yang merangkumi pemuliharaan terumbu karang.  Semenanjung ini juga terkenal dengan fauna nyamuknya dengan sekitar tiga puluh tujuh spesies nyamuk dari tujuh genera dijumpai di enam kampung di daerah itu.

 Rujukan 

Kategori:Semenanjung di Asia
Kategori:Koordinat pada Wikidata